Long Lasting Eyeshadow | Waterproof Eyeshadow | Eyeshadow Stick - Beauty For Real
SHADOW STX 24-7 EYESHADOW/SET OF 3
translation missing: en.products.product.collections: EYES translation missing: en.products.product.related_items Nuus & Weer 10 Januarie 2020 - NETRADIOSA
10/01/2020 Corrie Slabbert Blog 0
Die Weermag het met ‘n dringende ondersoek begin na die noodlanding wat ‘n Suid-Afrikaanse militêre vliegtuig in die Demokratiese Republiek die Kongo uitgevoer het.
Die DA het intussen gesê die C-130 vliegtuig was die laaste van sy soort wat nog in gebruik was. Die vliegtuig het 58 lede van die Suid-Afrikaanse weermag se vredeskorps en agt kajuitpersoneellede aan boord gehad. Dit wil voorkom of een van die vliegtuig se vier enjins aan die brand geraak het tydens die noodlanding by die Goma-lughawe in die ooste van die DRK.
Voorlopige syfers dui daarop dat padsterftes in die Wes-Kaap die afgelope vakansie gedaal het van 167 in 2018 tot 111 vir die huidige periode. Die provinsiale minister van vervoer, Bonginkosi Madikizela het die afname van sowat 34 persent verwelkom, hoewel die syfers nog voorlopig is.
Die polisie in Kaapstad het vier verdagtes in Landsdowne in hegtenis geneem nadat hulle betrap is met meer as 300 kilogram se spoorwegkabels. Die waarde van die kanbels word op sowat 83-duisend rand geraam. Die polisie is steeds op soek na ‘n vyfde verdagte.
Sommige ekonome waarsku dat die Wêreldbank se hersiene groeivooruitsigte vir Suid-Afrika nie haalbaar is nie. Die Bank het die land se vooruitsigte vir vanjaar afwaarts aangepas tot onder een persent weens die voorslepende elektrisiteitsprobleme.
Eskom sê hoewel die kragverskaffer besig is om sy noodreserwes aan te vul, wil hy so min diesel as moontlik gebruik om kostes te besnoei. Eskom sê dieselkragopwekkers sal slegs gebruik word in noodgevalle om ander opwekkingseenhede te rugsteun. Fase Een beurtkrag geld van sesuur vanoggend tot elfuur vanaand nadat van die eenhede wat buite werking was, weer by die netwerk ingeskakel kon word.
Die Instituut vir Sekerheidstudies sê daar is sedert 2012 ‘n toename in ernstige geweldsmisdaad in die land. Die Instituut sê die Polisiediens is nie in staat om sy mandaat uit te voer nie – in weerwil van 152-duisend opgeleide polisiebeamptes. ‘n Senior navorser by die ISS, Johan Burger sê dié leemte is te wyte aan die verlies van deskundige kennis in pro-aktiewe, intelligensie-gedrewe ondersoeke. Burger sê misdade soos moord het sedert 2011/2012 met sowat 35 persent toegeneem. Hy sê ‘n soortgelyke tendens is sigbaar by roof met verswarende omstandighede.
Die Britse eerste minister, Boris Johnson, sê redelike bewyse bestaan dat die Oekraïnse vliegtuig wat in Iran neergestort het, deur ‘n grond-tot-lug-missiel afgeskiet is en dat dit moontlik per ongeluk gedoen is. Brittanje het hom aangesluit by die VSA en Kanada en vir ‘n volskaalse en deursigtige ondersoek gevra. Al 176 passasiers aan boord van die vliegtuig is dood. Vier van die slagoffers was Britte.
Die Amerikaanse Huis van Verteenwoordigers het ten gunste van ‘n resolusie gestem dat daar ‘n beperking geplaas word op die President, Donald Trump. Ingevolge die resolusie mag hy nie enige militêre optrede teen Iran uitvoer sonder die toestemming van die Amerikaanse Kongres nie. Dit volg vier dae nadat Trump opdrag gegee het vir die aanval op die konvooi van die Iranse militêre leier, Qassem Soleimani in Irak. Die resolusie sal nou na die Senaat verwys word. Die maatreël is meestal simbolies van aard, en gee ‘n mandaat aan die Kongres om enige toekomstige konflik met Iran eers goed te keur, behalwe in die geval van ‘n dreigende gevaar teen Amerika. Trump sê hy het nie ‘n probleem om Kongreslede eers te raadpleeg nie, maar hy behou die reg om sonder versuim ‘n besluit te neem.
Britse parlementslede het die wetgewing goedgekeur wat Brittanje in staat sal stel om die Europese Unie op 31 Januarie met ‘n ooreenkoms te verlaat. Hulle het met 330 stemme ten gunste daarvan gestem, 99 meer as die 231 wat dit teengestaan het. Dit stel die eerste minister, Boris Johnson, in staat om die hoofstuk van een van Brittanje se ergste politieke krisisse in dekades af te sluit. Die wetgewing word nou na die hoërhuis verwys vir bekragtiging.
Warmbad – Gedeeltelik bewolk en warm met matig tot swaar reënbuie met ‘n Min 21 Max 28
Nelspruit – Gedeeltelik bewolk en warm met ligte reënbuie met ‘n Min 19 Max 22
Pretoria – Gedeeltelik bewolk en warm met matig tot swaar reënbuie met ‘n Min 20 Max 27
Johannesburg – Gedeeltelik bewolk en warm met reën plek plek met ‘n Min 19 Max 26
Vereeniging – Gedeeltelik bewolk en warm met reën plek plek met ‘n Min 18 Max 27
Rustenburg – Gedeeltelik bewolk en warm met reën plek plek met ‘n Min 20 Max 30
Bloemfontein – Gedeeltelik bewolk en baie warm met matige reën plek plek met ‘n Min 9 Max 30
Kimberley – Gedeeltelik bewolk en baie warm met ‘n Min 20 Max 33
Upington – Sonnig en baie warm met ‘n Min 17 Max 35
Durban – Gedeeltelik bewolk en warm met swaar reën met tye met ‘n Min 22 Max 25
Oos-London – Bewolk met ligte reën met ‘n Min 10 Max 21
Kaapstad – Gedeeltelik bewolk en warm met ‘n Min 18 Max 26
Port Elizabeth – Gedeeltelik bewolk met matig tot swaar reënbuie met ‘n Min 14 Max 20
Sutherland – Sonnig met ‘n Min 13 Max 27